Tako mi mladosti, gospoje od gospoj
Tako mi mladosti, gospoje od gospoj,
   za tvojom radosti vas vene život moj;
   za tvojom ljepotom meni je sve cvilit,
   meni je [s] životom sila se razdilit.
Meni je za ljubav za tvoju umriti,
   koja mi, dim uprav, srce će podriti.
   Sva mi su skončana, ner samo što tužim,
   ako dva sončana tva lica ne združim;
ako ja ures tvoj ne vidim u moj kril,
   od koga, jes ovoj sedam lit, nošu stril,
   ter se htih ljuveno u željah umorit,
   ne hteći skroveno me srce otvorit.
Nu tolik veće jad ne mogoh odolit,
   ter ti se, kruno, sad odlučih pomolit:
   daruj mi za rados tvoj obraz prilijepi,
   ako ćeš da mlados moja se pokrijepi;
ako ćeš željna smrt da me se odreče,
   koja me kako hrt jelinka zatječe,
   koju sam u mukah želeći požuđu,
   želeći u rukah da ti se pobluđu.

Hrvatsko 16. stoljeće

sr:Tako mi mladosti, gospoje od gospoj